Návrh nariadenie rady (EÚ) č. …/2010, ktorým sa mení a dopĺňa nariadenie rady (ES) č. 147/2003 o určitých reštriktívnych opatreniach voči Somálsku (predložený spoločne Komisiou a vysokou predstaviteľkou EÚ pre zahraničné veci a bezpečnostnú politiku) /* KOM/2010/0349 v konečnom znení - NLE 2010/0191 */





[pic] | EURÓPSKA KOMISIA | Brusel, 30.6.2010 KOM(2010)349 v konečnom znení 2010/0191 (NLE) Návrh NARIADENIE RADY (EÚ) č. …/2010, ktorým sa mení a dopĺňa nariadenie Rady (ES) č. 147/2003 o určitých reštriktívnych opatreniach voči Somálsku (predložený spoločne Komisiou a vysokou predstaviteľkou EÚ pre zahraničné veci a bezpečnostnú politiku) DÔVODOVÁ SPRÁVA 1. Nariadením Rady (ES) č. 147/2003 sa zavádza všeobecný zákaz poskytovania technického poradenstva, pomoci, školení, financovania alebo finančnej pomoci v súvislosti s vojenskými činnosťami akejkoľvek osobe, subjektu alebo orgánu v Somálsku. 2. V odseku 7 rezolúcie č. 1907 z 23. decembra 2009 vyzýva Bezpečnostná rada OSN členské štáty, aby vykonali inšpekciu všetkých nákladov smerujúcich do Somálska alebo z neho, ak si myslia, že náklad obsahuje predmety, ktoré sú zakázané buď podľa odsekov 5 a 6 tejto rezolúcie, alebo na základe všeobecného a úplného zbrojného embarga voči Somálsku, s cieľom zabezpečiť prísne dodržiavanie týchto ustanovení. 3. Rozhodnutie Rady 2010/231/SZBP z 26. apríla 2010 ustanovuje v článku 4 aj inšpekciu niektorých nákladov smerujúcich do Somálska alebo z neho, a v prípade lietadiel a lodí aj poskytovanie dodatočných informácií pred príchodom a odchodom všetkých tovarov dovážaných do Únie alebo vyvážaných z nej. Tieto informácie sa musia poskytovať v súlade s ustanoveniami nariadenia Rady (EHS) č. 2913/1992 z 12. októbra 1992, ktorým sa ustanovuje Colný kódex Spoločenstva[1], týkajúcimi sa predbežných vstupných a výstupných colných vyhlásení. 4. Keďže toto opatrenie patrí do rozsahu pôsobnosti Zmluvy o fungovaní Európskej únie, na jeho vykonávanie sú potrebné právne predpisy na úrovni Únie. Komisia a vysoká predstaviteľka Únie pre zahraničné veci a bezpečnostnú politiku preto navrhujú, aby sa nariadenie (ES) č. 147/2003 zodpovedajúcim spôsobom zmenilo a doplnilo. 5. 2010/0191 (NLE) Návrh NARIADENIE RADY (EÚ) č. …/2010, ktorým sa mení a dopĺňa nariadenie Rady (ES) č. 147/2003 o určitých reštriktívnych opatreniach voči Somálsku RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 215 ods. 1, so zreteľom na rozhodnutie Rady 2010/231/SZBP[2] o reštriktívnych opatreniach voči Somálsku, so zreteľom na spoločný návrh Komisie a vysokej predstaviteľky Únie pre zahraničné veci a bezpečnostnú politiku, keďže: 6. Nariadením Rady (ES) č. 147/2003 sa zavádza všeobecný zákaz poskytovania technického poradenstva, pomoci, školení, financovania alebo finančnej pomoci v súvislosti s vojenskými činnosťami akejkoľvek osobe, subjektu alebo orgánu v Somálsku. 7. V odseku 7 rezolúcie č. 1907 z 23. decembra 2009 vyzýva Bezpečnostná rada OSN členské štáty, aby vykonali inšpekciu všetkých nákladov smerujúcich do Somálska alebo z neho, ak si myslia, že náklad obsahuje predmety, ktoré sú zakázané buď podľa odsekov 5 a 6 tejto rezolúcie, alebo na základe všeobecného a úplného zbrojného embarga voči Somálsku, s cieľom zabezpečiť prísne dodržiavanie týchto ustanovení. 8. Rozhodnutie Rady 2010/231/SZBP z 26. apríla 2010 ustanovuje v článku 4 aj inšpekciu niektorých nákladov smerujúcich do Somálska alebo z neho, a v prípade lietadiel a lodí aj poskytovanie dodatočných informácií pred príchodom a odchodom všetkých tovarov dovážaných do Únie alebo vyvážaných z nej. Tieto informácie sa musia poskytovať v súlade s ustanoveniami nariadenia Rady (EHS) č. 2913/1992 z 12. októbra 1992, ktorým sa ustanovuje Colný kódex Spoločenstva[3], týkajúcimi sa predbežných vstupných a výstupných colných vyhlásení. 9. Toto opatrenie patrí do rozsahu pôsobnosti Zmluvy o fungovaní Európskej únie, preto sú na jeho vykonávanie potrebné právne predpisy na úrovni Únie, najmä s cieľom zabezpečiť jeho jednotné uplatňovanie hospodárskymi subjektmi vo všetkých členských štátoch. 10. Nariadenie (ES) č. 147/2003 by sa malo zodpovedajúcim spôsobom zmeniť a doplniť, PRIJALA TOTO NARIADENIE: Článok 1 Nariadenie Rady (ES) č. 147/2003 sa týmto mení a dopĺňa takto: vkladá sa tento článok: „ Článok 3a 1. S cieľom zabezpečiť dôsledné uplatňovanie článku 1 rozhodnutia Rady 2010/231/SZBP sa na všetky tovary dovážané na colné územie Únie alebo vyvážané z nej na nákladných lietadlách a obchodných plavidlách smerujúcich do Somálska alebo z neho vzťahuje povinnosť predkladať príslušným orgánom dotknutých členských štátov informácie pred príchodom alebo odchodom. 2. Pre pravidlá určujúce povinnosť poskytovať informácie pred odchodom alebo príchodom tovaru, najmä však vyžadované časové lehoty a údaje, sú smerodajné príslušné ustanovenia týkajúce sa predbežných vstupných a výstupných colných vyhlásení uvedené v nariadení Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva, a v nariadení Komisie (EHS) č. 2454/93 z 2. júla 1993, ktorým sa vykonáva nariadenie Rady (EHS) č. 2913/92. 3. Okrem toho osoby, ktoré privážajú tovar alebo ktoré zodpovedajú za naloženie tovaru na nákladné lietadlá alebo obchodné plavidlá smerujúce do Somálska alebo z neho, alebo ich zástupcovia, musia vo vyhlásení uviesť, či dané tovary patria do spoločného zoznamu vojenského materiálu Európskej únie[4], a ak ich vývoz podlieha povoleniu, uviesť konkrétne údaje z udeleného vývozného povolenia. 4. Predbežné colné vyhlásenia o vstupe a výstupe a požadované doplnkové prvky uvedené v tomto článku možno do 31. decembra 2010 predkladať v písomnej forme prostredníctvom obchodnej, prístavnej alebo prepravnej dokumentácie, pokiaľ táto dokumentácia obsahuje potrebné údaje. 5. Od 1. januára 2011 sa požadované doplnkové prvky uvedené v tomto článku predkladajú podľa potreby buď v písomnej forme, alebo prostredníctvom predbežného colného vyhlásenia o vstupe a výstupe.“ Článok 2 Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie . Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli […] Za Radu predseda […] [1] Ú. v. ES L 302, 19.10.1992, s. 1. [2] Ú. v. EÚ L 105, 27.4.2010, s. 17. [3] Ú. v. ES L 302, 19.10.1992, s. 1. [4] Ú. v. EÚ C 65, 19.3.2009, s. 1.